ร้านแบ๋วมาก เพราะหันซ้ายก็เจอก้อนขน หันขวาก็เจออีกตัว น่ารักน่าฟัดสุดๆ แถมตอนนี้มีแมวตัวจิ๋วอยู่ตัวหนึ่งซ่ามากค่ะ วิ่งไปทั่วให้ดูได้ไม่เบื่อเลย ฟินสุดๆ

สิ่งที่ไม่ฟินเท่าคงเป็นขนม รสชาติงั้นๆไปหน่อย ราคาก็แพงอยู่ แต่พอเข้าใจแหละค่ะว่าจุดขายของร้านคือความเป็นคาเฟ่แมว (ลูกค้าหลายคนก็คงสั่งแล้วไปไล่ตามถ่ายรูปแมวจนเกือบลืมกินกันด้วยซ้ำ) และก็มีค่าตัวแมวบวกอยู่ในค่าขนมด้วย อย่างน้อยขนมก็ทำดูน่ารักดีค่ะ พยายามมีธีมแมวๆด้วย

ร้านมีที่จอดรถได้แค่สามคัน เราเลยใช้วิธีเดินเข้าซอยมาจากBTSทองหล่อค่ะ ก็ไม่ใกล้แต่ไม่ไกลเกินไปเท่าไร เป็นซอยกว้างมีทางเดินเรียบร้อยไม่โดนรถเฉี่ยว. เป็นการออกกำลังกายสลายแคลอรี่ของขนมและวอร์มอัพจนไล่ตามแมวเลยแล้วกัน :3